"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Jaakobuse 1:27 Piiblis on öeldud:
"Jumala ja Isa silmis puhas ja laitmatu jumalateenistus
on käia vaatamas vaeslapsi ja lesknaisi nende viletsuses"
Seda me ka Märtrite Häälena teeme, julgustades teisigi seda tegema.
Üks meie teenistuse nurgakivisid ongi
tagakiusu tõttu kannatavate leskede ja orbude aitamine.
Teeme seda näiteks Nigeerias,
kus oleme ostnud leskedele maa harimiseks põllumaad
ja aidanud orbudel omandada haridust.
Nii näemegi kohe üht kokkuvõtet sellest olulisest tööst Nigeerias.
MÄRTRITE HÄÄL
NIGEERIA - suurim Aafrika riik, üle 225 miljoni inimesega.
Põhiusundid: islam ja kristlus.
2022. a. tapeti seal u 5000 kristlast ja rööviti üle 4700 kristlase.
Üle 10 000 kristlase on põgenenud tagakiusu eest.
Seal tegutsevad Boko Haram ja radikaalsed fulaanid.
Nigeeria on kristlaste jaoks üks maailma ohtlikuimaid paiku.
Seda eriti veel riigi põhja osa.
Islamistlik terrorirühmitus Boko Haram ja fulaanide sõdalased
ründavad kristlikke külasid nii põhja- kui kesk-Nigeerias.
Nende eesmärk on ajada kristlased sealt minema
ja kehtestada ühtne islamiriik, kus valitseks šariaat (islami seadus).
Need rünnakud on põhjustanud tohutuid kannatusi.
Kristlasi on tapetud ja vigastatud ning traumeeritud inimesi on palju.
Paljud naised on jäänud leskedeks ja lapsed orbudeks.
Kristlased on aetud oma koduküladest minema
ja nii elavad kümned tuhanded neist pagulaslaagrites.
Pagulaslaagrites on kohutavad tingimused.
Toitu on vähe ja hügieen on olematu.
Ka pole seal laagrites midagi teha.
Hirm valitseb endiselt inimeste südameis.
Nii mõtlebki Märtrite Hääl ühes koostööpartneritega pidevalt,
kuidas aidata kristlastest usuõdesid seal pagulaslaagrites.
Kuidas muuta nende olukorda paremaks?
Nii otsustasime osta neile tüki põllumaad,
kuhu põllutöödega harjunud naised võivad tulla tegutsema.
Nad sõidutatakse hommikuti põllule, kus nad kasvatavad kartulit, okrat,
kõrvitsat, spinatit, ube, tomatit-kurki ja jamssi.
Kõik olulised köögiviljad Nigeerias.
Naised tegutsevad põllul rõõmuga, sest seda tegid nad ju varemgi.
Enne, kui terroristid neid ründasid ja nende kodud ning põllud hävitasid.
Minevikku ei saa enam muuta, mistõttu tuleb vaadata tulevikku.
Isegi, et süda on endiselt valu täis.
Kuid argipäeva toimetused aitavad naistel sellest üle saada.
Märtrite Hääle töö leskede seas
Terroristlike rünnakute tulemusena
on paljud naised jäänud leseks ja lapsed orbudeks.
Nad on kaotanud kõik ja elavad pagulaslaagrites.
Nii on Märtrite Hääl ostnud põllumaad, kus naised saavad tegutseda.
Põllult saadud saaki müüakse turul.
Kõik see annab leskede elule tähenduse
ja samas annab neile sissetulekut.
Rose on üks leskedest, kes on kaotanud oma mehe
ja kes tahab jagada oma loo.
Oli ilus pühapäevane päev
ja Rose oli läinud mehe- ja lastega kirikusse.
Rose oli tol hetkel kolmanda lapse ootel.
Peagi kuulsid nad, et fulaanid on tulekul.
Mees viis Rose'i ja lapsed peitu ja asus ise koduküla kaitsele.
Rose jooksis koos laste ja teiste külakaaslastega
naaberkülla varju.
Keset kõike seda virr-varri kadusid tal aga lapsed silmist.
Külla jõudes otsis ta oma lapsi kõikjalt
ja lõpuks ka leidis.
Peagi jõudsid temani ka uudised kodukülas toimunust.
Fulaanid olid tapnud kõik ta kodukülla jäänud inimesed -
sh Rose'i mehe.
Rose sai sellest suure šoki ja tal algas sünnitegevus,
mille tulemusena ta tõi ilmale poja.
Rose'i elu on olnud peale seda raske.
Fulaanid olid tapnud ta mehe ja hävitanud nii ta kodu kui põllumaa.
Nii jõudis ta koos teiste leskede ja orbudega pagulaslaagrisse.
Keset kõike oma kurbust
on Rose tänulik Märtrite Hääle abi eest,
mis on oluliselt kergendanud ta elu.
Oleme siin Nigeerias, pagulaslaagris,
kuhu on koondatud 2800 kristlast, kes on põgenenud kodunt.
Olen siin terve päeva neid lesknaisi intervjueerinud
ja nende lugusid kuulanud.
Nad on tulnud ümbritsevatest küladest.
Neil oli oma abikaasa, lapsed, kodu ja põllumaa.
Nad elasid igati normaalset elu,
kuni kuulsid üks päev hüüdu: "Allahu Akbar!" ehk "Allah on suurim!"
Need olid fulaani moslemid, kes ründasid nende külasid.
Paljud need naised on näinud šokeerivaid asju.
Siin on üks naine,
kelle mees tapeti jõhkralt ta enda silme all,
ta tükkideks lõigates.
Teise naise silme all tapeti ta neli kallist last.
Nende kodud põletati maha ja palju muud kohutavat, mis sündis.
Nad said sealt vaevu tulema, elades täna siin, pagulaslaagris
olles tänulikud Jumalale selle eest.
Hügieeniga seotu on siin küll alla igasugust arvestust
ja vaevu leidub ka süüa.
Nad tahaks kangesti tööd teha ja tagasi normaalsesse ellu naaseda,
aga neil pole midagi.
Nad ei tea veel,
et oleme Märtrite Hääle jõulukampaania raames
ostnud siia põllumaad,
nii et osa leskedest saab sinna tööle minna.
See on heas seisus maa
ja nad pääsevad sinna peagi tegutsema.
Samas ei piisa sellest kõigile.
Nii tahame jätkata selle projektiga
ja aidata neid, kes nad on kaotanud kõik.
Jumala süda on kohe kindlasti nendega
ja ma usun, et peame neid aitama.
Põldude ostmine on osutunud väga oluliseks aitamisviisiks.
Nii on juba 3 aastat siinseid põllumaid haritud
ja nende olulisust mõistes osteti neid veel juurde.
Lesed on leidnud omale meelepärast tööd,
teenides sellega samas ka raha.
Põldude juurde on rajatud laohoone
ja parema saagi saamiseks kasutatakse ka väetist.
Saaki müüakse turul ja hulgimüügi paikadesse
ja see pakub elatist väga paljudele leskedele.
Tere tulemast Märtrite Hääle saatesse!
Mina olen Hannu Lahtinen ja ma viibin praegu Põhja-Nigeerias,
intervjueerides siin lesknaisi.
Põhjus, miks nad on lesed, on selles,
et nad on kogenud julmusi ja tagakiusu,
kuna usuvad Jeesusesse Kristusesse.
Piiblis, Jaakobuse kirjas, on aga öeldud, et:
"Jumala ja Isa silmis puhas ja laitmatu jumalateenistus
on käia vaatamas vaeslapsi ja lesknaisi nende viletsuses"
Just seda me siin teha tahamegi.
Mul on siin intervjueeritavaks õde Anna,
mis on sarnane soomekeelsele nimele Anne.
Tere tulemast me saatesse õde Anna!
Tänan!
Anna on pärit
ühest väiksemast osariigist, Tako külast.
Tal oli oma külas väike ettevõte, mis tegeles maisi kasvatusega.
Ta elas seal koos mehe ja nelja lapsega üsna rahulikku elu.
Siiski kuulsid nad sageli sõnumeid
fulaanide rünnakutest kristlike külade vastu.
See valmistas Annale ja teistele külaelanikele hirmu.
Kord ärkas Anna öösel laskude peale üles
ja teadis koheselt, et fulaanid olid jõudnud ka nende külla.
Ta ajas kiiresti nii oma mehe, lapsed kui ämma üles
ja nad hakkasid kiiresti palvetama.
Kuid püssilaskude hääl jõudis neile üha lähemale.
Anna mees oli valmis peret kaitsma ja läks välja.
Fulaanid olid juba nende külla jõudnud
ja tulistasid inimeste pihta.
Nii tapsid nad seal 30 meest, naist ja last.
Anna mees oli üks nende seast.
Osa külarahvast põles tänu süüdatud majadele surnuks.
Anna kaotas mehe, ta lapsed oma isa ja ta ämm oma ainsa poja.
Perepead, kes oli nende eest hoolt kandnud,
polnud enam.
Nii pidi Anna hakkama laste ja ämma eest hoolt kandma.
Samas polnud tal midagi, sest kodu ja põld olid hävitatud.
Anna sai tööle Märtrite Hääle poolt ostetud põllule
ja on ka müünud saadud saaki turul.
Ta ütleb, et see on olnud hea asi
ja muutnud paljud lesed taas rõõmsaks.
Isegi, et süda on endiselt kurb,
annab töö nii põllul kui turul uut jõudu.
Hannu Lahtinen annab Annale ühe soomlastest naise tehtud kaardi,
mis toob naeratuse ta huulile.
Kaardil on kirjas piiblisalm, mis pärineb 1 Peetruse 5:10:
"Aga kogu armu Jumal, kes teid on kutsunud
oma igavesse kirkusesse Kristuses Jeesuses,
parandab, kinnitab, tugevdab ja toetab teid,
kes te üürikest aega olete kannatanud."
Usk Jeesusesse
ja teadmine, et nende eest palvetatakse,
annab jõudu igale tagakiusu kogenud lesknaisele.
Tänu pidevatale hävitavatele rünnakutele,
vägivallale ja inimröövidele
on Nigeerias rohkesti kurbi ja hingelt katki inimesi.
Iga nädal toob juurde abikaasa kaotanud leski, orbe
ja oma lapsi kaotanud vanemaid.
Enneolematut vägivalda kogenud inimesi.
Märtrite Hääl toetab ka üht Laidu-nimelist kristlasest naist,
kes on üle 30 aasta puutunud kokku eriviisil katkiste inimestega
ja teinud nendega trauma-teraapiat.
Ühtlasi on ta koolitanud sadu pastoreid
viimaks kogudustes läbi traumeeritud inimeste koolitusi.
Traumateraapia kestab 5 päeva,
mille keskmes on oma valuga silmast silma seismine
ja sellest rääkimine.
Traumaga on võimalik tegeleda ja sellega leppida,
et jätta see siis selja taha.
Kuid see pole mitte alati lihtne.
Just äsja lõppes üks teraapia-seanss,
millest võtsid osa aasta jooksul oma mehe kaotanud lesed.
Neil aidatakse naaseda tagasi normaalsesse ellu,
et võtta ka vastutus oma laste eest.
MÄRTRITE HÄÄL
Nägime just äsja huvitavat videot Nigeeriast ja sealsetest leskedest,
keda Märtrite Hääl on saanud aidata.
Nii vestleme veel siin stuudios
Märtrite Hääle tegevjuhi Hannu Lahtineniga neist
ja sellest, kuidas me abi sinna jõuab.
Hannu, oleme osutanud abi selle põllumaa-projekti kaudu
ja saatnud ka muud hädaabi neile Nigeeria leskedele.
Kuidas aga siit edasi?
Sealne põllumaa on väga hea
ja seal on veel vaba maad, mida saaks osta,
et aidata veelgi enam lesknaisi.
Oleme me koostööpartneri Alexiga käinud seda maad vaatamas
ja tahame seda kindlasti juurde osta,
et aidata neid raskustes olevaid naisi.
Selle põllumaa lähedal on ka Dokonahava kool,
mida Märtrite Hääl samuti toetab.
See asub ühe massihaua kõrval, väga ohtlikus piirkonnas.
Kuid see kool on saanud osa nende lesknaiste viljasaagist.
Kõik see töö aitab neid endil end üha enam majandada.
Seal pagulaslaagrites on meeletult palju inimesi.
Naisi, kes on rünnakute tõttu kaotanud oma mehed
ja keda on oma usu tõttu taga kiusatud.
Nagu ka selles videos kuulsime -
seal pagulaslaagrites pole sisuliselt midagi teha.
Nii et need naised on väga õnnelikud, kui saavad põllule tööle minna.
Nii oleks enam kui oluline seda võimalust laiendada.
Jaa, töö iseenesest on juba väga hea teraapia.
Viibides ööd ja päevad kusagil kinnises paigas,
on hea, kui on midagi teha - see aitab väga palju.
- Kohe kindlasti.
Hannu, sa oled mitmeid kordi Nigeerias käinud
ja sealsete kannatavate inimestega kohtunud,
viies sinna ka Märtrite Hääle-poolset abi ja tuge.
Üks väljund, mille kaudu seda ka teeme,
on imeilusad kaardid,
mida Soome kristlastest naised on teinud.
Neid saadetakse tagakiusatud kristlastele
ja seda siis ka Nigeeriasse.
Siin on üks armas kaart, mis on ühe väikese tüdruku tehtud
ja kus on kirjas: "Jumal õnnistagu teid!"
10-aastane Ilona on selle kaardi autor,
kes julgustab oma kaardi kaudu tagakiusatud kristlasi.
Mis sul, Hannu, seal on?
Mul on siin Pirjolt üks kena kaart,
kus linnuke istub oma pesas puuoksa peal.
Siin on ka paar ingliskeelset piiblisalmi
ja oma käega kirjutatud nimi.
See on ülimalt oluline, et kirjutatakse ka oma nimi.
"Oma rahu ma jätan teile.
Mina ei anna teile nõnda nagu maailm annab."
Kui mõtlen kõigile neile kaartidele,
mida olen ka seal pagulaslaagrites leskedele jaganud,
siis nähes ka minu nahavärvist, et ma tulen kusagilt kaugelt,
siis nad mõistavad neid kaarte saades,
et neid pole unustatud ja nad pole üksi.
Et kusagil on keegi Pirjo, Sirppa, Hannele või Matti,
kes kannavad neid palves.
Isegi, et tegu on lihtsate kaartidega,
peegeldavad need siiski konkreetset hoolt ja tuge.
Nii näen sageli nende inimeste tänulikkust ja pisaraid silmis,
kui nad näevad, et nad pole üksi ja keegi mõtleb nende peale.
Samas on see kinnitus sellestki,
et nad on osa ülemaailmsest Jumala kogudusest.
Piiblis on ju öeldud,
et kui üks ihuliige kannatab, kannatab kogu ihu.
Kuid see kaartide tegemine on mu meelest meilegi väga oluline.
Sest ajal, mil neid kaarte meisterdame,
neile midagi liimides või joonistades,
saame ka palvetada inimese eest, kes selle kaardi kord endale saab.
Palvetel on mõju.
Jumal kuuleb palveid.
Ja isegi, et see võib tunduda kuidagi tühise asjana,
siis Jumal saab siiski kasutada selliseid väikesi asju.
Nii et aitäh sulle, kes sa oled neid kaarte meisterdanud
ja nende nimel vaeva näinud.
See kõik on vägagi oluline.
Oleme jaganud neid kaarte Nigeeria pagulaslaagrites,
Dokonahava koolis,
Pakistani telliskivitööstuse külades,
somaallaste seas ja kus iganes veel.
Paljudes Aasia maades.
Indoneesias, Indias.
Lähis-Idas - Iraagis jne.
Ehk kuhu iganes me ka läheme - me viime sinna ka neid kaarte,
jagades nende kaudu inimestele tröösti ja julgustust.
Paljud on öelnud, et mäletavad seetõttu alati soomlasi,
olles pannud selle kaardi omale seinale vms.
Nii et sellistel asjadel võib olla sügav mõju ja tähendus.
Meil on ilmunud ka tõeliselt huvitav raamat "Aafrika tähed"
Daniella Miettinen on selle autor,
olles külastanud koos Hannuga nii Nigeeriat kui Ida-Aafrikat.
Mida sul oleks selle raamatu kohta öelda?
Oleme tänases saates rääkinud leskedest
ja seal raamatus on ka neid lugusid.
Mõtlen siinkohal ühele lesknaisele,
kelle nimi on Monica ja keda me ka intervjueerisime.
Kuid paljude intervjuude puhul on nii, et selle tegelik sisu pole kogetav
ei raamatu lehekülgedel, piltidel ega eetripildis.
See valu, mida inimesed kogevad.
Paljud intervjuud jäid pooleli, kui nutt võttis võimust.
Monica sattus Boko Harami rünnaku ohvriks,
kaotades selle käigus nii oma mehe kui lapsed.
Üks ta lastest rööviti.
Ta kaotas oma hääle.
Ta oli visatud surnukehade sekka.
Ta suutis vaevu liigutada üht oma sõrme,
tänu millele ta leiti üles.
Märtrite Hääl läks talle appi, makstes ta operatsioonide eest
ja täna ta jätkab oma elu.
Neid inimesi vaadates näen neis tõelisi ususangareid -
Jumala poegi ja tütreid.
See raamat on täis selliseid lugusid.
Kinnitusi sellest, et Jeesus elab ja kõnetab inimesi.
Paljud moslemid on näinud Teda neile unes ilmumas.
Raamatus on juttu ühest Boko Harami kaptenist,
kes leidis valguse Jumalas.
Täiesti erakordne lugu.
Samas maksvad sealsed inimesed oma usu eest ka väga kõrget hinda.
See raamat kinnitab kõvasti endagi usku
Isegi, et ma tean kõiki neid lugusid,
siis lugedes neid sellest raamatust haarab see kõik sind nii endaga kaasa
Samas aga paneb see palvetama ja aitama neid inimesi.
Nagu sa, Sari, ka ütlesid -
me oleme ülemaailmne Jeesuse kogudus
ja igaüks meist on selle liige.
Nii et need lood kinnitavad me enda uskugi.
Nii on.
Raamat on tellitav me netipoest: www.marttyyrienaani.fi/kauppa
või meile kirjutades.
Saadame teile rõõmuga selle usku täis raamatu.
Teemast hoolimata on tegu usku kinnitava raamatuga.
Kui teil aga ei käi veel me tasuta ajakirja,
siis seegi on tellitav: www.marttyyrienaani.fi
See on hea õhutus palvetamaks tagakiusatud kristlaste eest.
Teeme seda ajakirja kogu südamest,
nii et tellige see kohe kindlasti: www.marttyyrienaani.fi
Aiitäh sulle Hannu
ja aitäh teile, me vaatajad.
Kohtume taas järgmine kord!
Tõlge: Anne-Ly Raukas